
HIRDETMÉNY

ÓVODAI BEIRATÁSRÓL

A Gondviselés Óvodában a gyermekek beíratására
2026. április 27, 28, 29-én, (hétfő – szerda) 8–15 óra
között kerül sor az intézményben.

Az óvodai felvétel, az óvodai jogviszony létesítése a 2026/2027-es nevelési évre vonatkozik.

Tájékoztatjuk a Tisztelt szülőket, hogy a gyermek óvodai beíratásához az alábbi közokiratok, dokumentumok szükségesek: 
· A gyermek születési-anyakönyvi kivonata 
· A gyermek személyazonosítására alkalmas, a gyermek nevére kiállított személyi azonosító és lakcímet igazoló hatósági igazolvány 
· TAJ kártya (szám) 
· A szülő személyi azonosító és lakcímet igazoló hatósági igazolványa 

Kérjük, ha van, hozzák magukkal: 
· A gyermek keresztlevelét 
· Plébánosi ajánlást. 

A 20/2012 EMMI rendelet 20.§ értelmében 
Az óvoda vezetője az óvodai felvételi, átvételi kérelem elbírálásáról, a döntést megalapozó indokolással, a fellebbezésre vonatkozó tájékoztatással értesíti a szülőt, továbbá átvétel esetén az előző óvoda vezetőjét is. 
Az óvodai felvétel tárgyában meghozott döntés közlésének határnapja 2026. május 22.

A fenntartó egyoldalú nyilatkozata alapján a Gondviselés Óvoda a gyermeklétszámát legalább 25%-ban fóti lakos növendékekkel tölti fel.

Az óvodába felvett gyermeket az óvoda nyilvántartja. Ha a gyermek óvodát változtat, további nyilvántartása az átadó óvoda értesítése alapján az átvevő óvoda feladata. A beiratkozáskor nyilatkozni kell a szülőknek, hogy első alkalommal veszik igénybe az óvodai ellátást.

Az óvodáztatási kötelezettség nem teljesítése esetén az intézményvezető értesíti a jegyzőt, aki a továbbiakban intézkedik a gyermek óvodai ellátásáról.

